Document ID: 31989R3900

NEUVOSTON ASETUS (ETY) N:o 3900/89,
annettu 4 päivänä joulukuuta 1989,
"alkuperätuotteiden" käsitteen määritelmää ja hallinnollisen yhteistyön menetelmiä koskevan pöytäkirjan muuttamisesta Espanjan ja Portugalin Euroopan yhteisöihin liittymisen johdosta tehdyn ETY-Tunisia-yhteistyöneuvoston päätöksen N:o 2/89 soveltamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 113 artiklan,
ottaa huomioon Espanjan ja Portugalin kauppaan Algerian, Egyptin, Jordanian, Libanonin, Tunisian ja Turkin kanssa sovellettavasta menettelystä 11 päivänä elokuuta 1987 annetun neuvoston asetuksen (ETY) N:o 2573/87(1) ja erityisesti sen 23 artiklan,
ottaa huomioon komission ehdotuksen,
sekä katsoo, että
Espanjan ja Portugalin kauppaan Algerian, Egyptin, Jordanian, Libanonin ja Tunisian kanssa sovellettavista järjestelyistä EHTY:n perustamissopimuksen alaan kuuluvien tuotteiden osalta sovellettavasta menettelystä 11 päivänä elokuuta 1987 tehdyn neuvostossa kokoontuneiden jäsenvaltioiden hallitusten edustajien päätöksen 87/456/EHTY(2) 7 artiklassa määrätään, että Espanjan ja Portugalin liittymisen edellyttämiä, yhteistyöneuvostojen tekemiä alkuperäsääntöjen muutoksia on sovellettava mainitussa päätöksessä tarkoitettuihin tuotteisiin,
"alkuperätuotteet" käsitteen määritelmää ja hallinnollisen yhteistyön menetelmiä koskevan pöytäkirjan 25 artiklan mukaisesti ETY-Tunisia-yhteistyöneuvosto on tehnyt päätöksen N:o 2/89 mainitun pöytäkirjan muuttamisesta Espanjan ja Portugalin Euroopan yhteisöihin liittymisen johdosta, ja
on varmistettava mainitun päätöksen täytäntöönpano yhteisössä,
ON ANTANUT TÄMÄN ASETUKSEN:
1 artikla
ETY-Tunisia-yhteistyöneuvoston päätöstä N:o 2/89 sovelletaan yhteisössä.
Päätöksen teksti on tämän asetuksen liitteenä.
2 artikla
Tämä asetus tulee voimaan sinä päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä tammikuuta 1990.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä joulukuuta 1989.

Labels: 3
10
18
15